# РЕПУБЛИКА БЪЛГАРИЯ

# lav4eМинистерство на земеделието, храните и горите

# Областна дирекция “Земеделие” Търговище

Изх. № АС-03-.............

........................ 2019 г.

**НА ВНИМАНИЕТО НА ЗЕМЕДЕЛСКИТЕ СТОПАНИ В ОБЛАСТ ТЪРГОВИЩЕ**

**СЪОБЩЕНИЕ**

**ОТ ОБЛАСТНА ДИРЕКЦИЯ “ЗЕМЕДЕЛИЕ” – ТЪРГОВИЩЕ**

 Във връзка с изпълнение на Регламент (ЕО) № 543/2009 г. на Европейския парламент и на Съвета относно статистиката на растениевъдните култури, Регламент (ЕО) № 1165/2008 г. относно статистика на животновъдството и месото, и на Националната статистическа програма за 2019 година(ДВ, бр.17 от 26.02.2019г.), служители от състава на Областна дирекция “Земеделие” – Търговище извършват регулярни статистически изследвания за производство и добиви от полски култури, зеленчуци, плодове, изследване броя на селскостопанските животни, производство на грозде и вино и др., които стартират от 4 ноември 2019г.

 Съгласно чл. 20, ал. 1 от Закона за статистиката /ЗС/, лицата, които управляват или представляват юридическите лица, са длъжни да предоставят на Националния статистически институт и на органите на статистиката достоверни данни при попълване на формуляри и анкетни карти по изследвания, включени в Националната статистическа програма, за които е предвидено, че се провеждат на основата на задължително участие. Данни се предоставят и за клонове, поделения или други структурни звена на юридическото лице.

 Съгласно чл. 20, ал. 3 от Закона за статиската, задължение за предоставяне на данни имат и физическите лица, включително и земеделските стопани за осъществяваната от тях земеделска дейност.

 На основание чл. 52, ал. 1 от Закона за статистиката, в случай, че задължените лица не предоставят в срок или откажат да предоставят данни на Националния статистически институт и органите на статистиката, или предоставят неверни данни, се наказват с глоба от 100 до 1000 лв., а при повторно нарушение - от 1000 до 3000 лв. Когато нарушението е извършено от юридическо лице или едноличен търговец се налага имуществена санкция в размер от 200 до 2000 лв., а при повторно нарушение от 2000 до 6000 лв.

 Със Заповед на Министъра на земеделието, храните и горите № РД-09-911/17.11.2016 г. са определени длъжностните лица, които могат да съставят актове за извършване на административни нарушения по закона за статистиката като в това число е определен и служител от състава на Областна дирекция “Земеделие” – Търговище.

 С оглед на гореизложеното Областна дирекция “Земеделие” – Търговище приканва всички земеделски стопани на територията на областта да оказват необходимото съдействие на служителите от дирекцията като предоставят необходимите данни за статистически изследвания.

 Служители от състава на Областна дирекция “Земеделие” – Търговище, определени да осъществяват дейностите за статистически изследвания в областта на земеделието:

1. Теодора Христова – главен експерт в Областна дирекция “Земеделие” – Търговище.
2. Мергюл Ниязиева – главен експерт в Областна дирекция “Земеделие” – Търговище.

**С уважение,**

**СЕВДА ЕРМЕНКОВА**

*Директор ОД „Земеделие“ Търговище*